ست كررت شوية نميمة عن جارتها. في خلال كام يوم كل الحتة عرفت القصة. الجارة اتجرحت جداً. بعدين الست اللي نشرت النميمة عرفت إن الكلام كله طلع مش حقيقي خالص. حست بالندم جداً وراحت لراجل حكيم كبير في السن عشان تعرف ممكن تعمل ايه عشان تصلح الغلط.
"روحي السوق،" قالها. "واشتري فرخة، وخليهم يدبحوها، وبعدين وانتي راجعة، انتفي ريشها وارميه ريشة ريشة على طول الطريق." مع إنها استغربت النصيحة دي، الست عملت اللي قالها عليه.
في اليوم التاني الراجل الحكيم قالها، "دلوقتي، روحي اجمعي كل الريش اللي رميتيه امبارح وهاتيهولي."
الست مشيت في نفس الطريق، بس اتخنقت لما لقت إن الهوا طير كل الريش. بعد ما دورت لساعات، رجعت ومعاها تلات ريشات بس في ايدها.
"شوفتي،" قال الراجل العجوز، "سهل انك ترمي الريش، بس مستحيل تجمعيه تاني. كده برضه النميمة. مش محتاجة مجهود انك تنشري نميمة، لكن لما تعمليها، مش هتقدري أبداً تصلحي الغلط بالكامل."
الست كانت ___ على الأذى اللي عملته في جارتها.
فرحانة زعلانة ندمانة متحمسة